armvectores/hy_wikipedia_2023 huggingface dataset:
Շերեփուկախոտ

Շերեփուկախոտ (լատ.՝ Potamogeton), գետաբույս, ջրահասկ, շերեփուկախոտազգիների ընտանիքի բազմամյա կոճղարմատավոր ջրային խոտաբույսերի ցեղ։


== Կենսաբանական նկարագիր ==

Ցողունի երկարությունը 2-3 (6) մ է։ Տերևները տարբեր ձևերի (թելանմանից մինչև լայն էլիպսաձև) են, ստորջրյաները՝ թաղանթային, թափանցիկ, լողացողները՝ կաշեկերպ, ամուր։ Ծաղկաբույլը հասկանման է, ջրի մակերեսին, ծաղիկները՝ մանր։ Ծաղկում է հունիս-օգոստոսին։ Պտղիկները 1-4 կորիզապտղիկներ կամ ընկուզիկներ են։ Բազմանում է գեներատիվ և վեգետատիվ ճանապարհներով։ Շերեփուկախոտի բուսուտները ձկների համար ձվադրման և սնման վայրեր են։


== Տեսակներ ==
Հայտնի է մոտ 100, ՀՀ-ում՝ 12 տեսակ՝

շերեփուկախոտ լողացող (լատ.՝ Potamogeton natans),
շերեփուկախոտ փայլուն (լատ.՝ Potamogeton lucens),
շերեփուկախոտ սանրավոր (լատ.՝ Potamogeton pectinatus),
շերեփուկախոտ հանգուցավոր (լատ.՝ Potamogeton nodosus),
շերեփուկախոտ ալպիական (լատ.՝ Potamogeton alpinus) և այլն։
Potamogeton compressus L.
Potamogeton crispus L.
Potamogeton gayi A.Benn.
Potamogeton gramineus L.
Potamogeton obtusifolius Mert. et W.D.J.Koch
Potamogeton perfoliatus L.
Potamogeton trichoides Cham. & Schltdl.


== Տարածում ==
Տարածված է Արմավիրի, Կոտայքի, Արարատի և այլ մարզերի, Երևանի շրջակայքի դանդաղահոս և լճացած ջրերում, լճերում, ջրամբարներում և այլն։
2010 թվականին հայտնի է 143 տեսակref>«Species in Potamogeton»։ The Plant List (2010). Version 1. Published on the Internet; http://www.theplantlist.org/ (անգլերեն)։ Royal Botanic Gardens, Kew and Missouri Botanical Garden։ 2010։ Արխիվացված օրիգինալից 2012-10-19-ին։ Վերցված է 2012 թ․ հոկտեմբերի 10–ին </ref>։


== Նշանակություն և կիրառում ==
Շերեփուկախոտը կարգավորում է ջրավազանների թթվածնային ռեժիմը, նպաստում տիղմի առաջացմանը։ Կարելի է օգտագործել նաև որպես գեղազարդիչ (պարտեզագործությունում) և ակվարիումային բույս։ Շերեփուկախոտ մազանմանը (լատ.՝ Potamogeton trichoides) հանդիպում է կանգնած և դանդաղահոս գետերում (Երևան, գ. Փարաքար), բազմանում է առավելապես վեգետատիվ ճանապարհով, գրանցված է ՀՀ Կարմիր գրքում։
Շերեփուկախոտներրի տեսակները գործնականորեն մեծ նշանակություն չունեն։ Դրանք մեծ քանակություններով պարունակում են կիր, որի համար էլ օգտագործվում են որպես պարարտանյութեր։ Շերեփուկածոտներով սնվում են ջրային խխունջները, միջատները և ձկները։
Շերեփուկախոտների որոշ տեսակներ կեր են ծառայում ջրլող թռչունների, մշկամկների և կուղբերի համար։ Ավելի հաճախ դրանք ծառայում են ոչ թե որպես սնունդ, այլ որպես գաստրոլիտներ։
Շերեփուկախոտների մասսայական տարածումը խոչընդոտում է փոքր նավերի շարժմանը, և նպաստում է ջրամբարնների ճահճացմանը։


== Պատկերասրահ ==

		
		
		
		


== Ծանոթագրություններ ==


== Գրականություն ==
Биологический энциклопедический словарь / Гл. ред. М. С. Гиляров; Редкол.: А. А. Баев, Г. Г. Винберг, Г. А. Заварзин и др.. — 2-е изд., исправл.. — М.: Советская энциклопедия, 1989. — С. 532. — 864 с. — 150 600 экз. — ISBN 5-85270-002-9


== Արտաքին հղումներ ==
Рдест на сайте «Энциклопедия декоративных садовых растений»
Վիկտորիա կղզի (Կանադա)

Վիկտորիա (անգլ.՝ Victoria), Կանադական Արկտիկական կղզեխմբի ամենախոշոր կըղզիներից։ Տարածությունը 221 հազար կմ2 է։ Մակերևույթը դաշտավայրային է, բուսածածկույթը՝ տունդրային։ Կան 300-500 մ բարձրության բլուրներ, բազմաթիվ լճեր։
Հիմնական բնակավայրը՝ Քեմբրիջ Բեյ։


== Գրականություն ==
Առնիստ

Առնիստ, գյուղ Արևմտյան Հայաստանում, Բիթլիսի վիլայեթի Մշո գավառում, Տարոնում, Մուշ քաղաքից 28 կմ արևելք, Մուշ–Բիթլիս ճանապարհի ձախ կողմում։


== Պատմություն ==
Գարեգին Սրվանձտյանը 1873 թ.-ին Առնիստում գրի է առել «Սասունցի Դավիթ» էպոսի մի տարբերակը առնիստցի ասացող Կրոպյից (Կարապետ), որը հրատարակել 1874 թվականին։
Առնիստն ավերվել է առաջին համաշխարհային պատերազմի տարիներին։


== Բնակչություն ==
1880 թ.ին ուներ 80 տուն՝ 1000 հայ բնակչով։ 1909 թ.-ին ուներ մոտ 70 տուն հայ և 15 տուն քուրդ բնակիչ։


== Տնտեսություն ==
Բնակրությունը զբաղվում էր երկրագործությամբ, այգեգործությամբ, բանջարաբուծությամբ և անասնապահությամբ։


== Պատմամշակութային կառույցներ ==
Գյուղում կար եկեղեցի և նախակրթական վարժարան։ Առնիստի արևելյան մասում պահպանվել էին հին բնակավայրի ավերակներ և հայկական գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալչամուլք

Ալչամուլք, գյուղ Իրանում, Մարանդի շրջանում` Թավրիզից 34-40 կմ հյուսիս։ XIX դարի վերջերին ուներ 30 տուն` 216 հայ բնակիչներով, XX դ. սկզբին ուներ 75 տուն՝ 435 բնակիչներով։ Այս շրջանի համար հիշատակվում է 75 տուն` 435 բնակչով։ Բնակչությունը զբաղվում է գյուղատնտեսությամբ, անասնապահությամբ, այգեգործությամբ։ Ալչամուլքը այժմ էլ շեն է, ունի կանգուն գործող եկեղեցի։


== Ծանոթագրություններ ==
Վառբլա (Էստոնիայի շրջան)

Անվան այլ կիրառումների համար տե՛ս՝ Վառբլա (այլ կիրառումներ)Վառբլա շրջան (էստ․՝ Varbla vald), շրջան Էստոնիայի Պյարնումաա նահանգում։ Շրջանի կենտրոնն է Վառբլա գյուղը։


== Բնակչություն ==
2011 թվականի տվյալներով շրջանում բնակվում էին 970 մարդ։ Բնակչության խտությունը շրջանում կազմում էր 3,09 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Նիկոլայ Կոստարև

Նիկոլայ Սերգեևիչ Կոստարև (ռուս.՝ Николай Сергеевич Костарев, հոկտեմբերի 10 (23), 1914, Ռուսական կայսրություն - հունվարի 21, 1983(1983-01-21), Դոնի Ռոստով, ՌԽՖՍՀ, ԽՍՀՄ), խորհրդային ռուս բանաստեղծ, դրամատուրգ։ ԽՍՀՄ գրողների միության անդամ (1966)։


== Կենսագրություն ==
Նիկոլայ Կոստարևը ծնվել է 1914 թվականին Սոչիում։ 1933 թվականին ընդունվել է Մոսկվայի պլանային ինստիտուտի ինժեներական տնտեսագիտական ֆակուլտետ, որն ավարտելուց հետո աշխատել է Դոնի Ռոստով քաղաքում` Հյուսիս-Կովկասյան երկաթուղու վարչությունում։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից է։ Մասնակցել է Հարավային ռազմաճակատում Մոսկվայի և Ստալինգրադի համար մղվող մարտերին և պատերազմն ավարտել է Բեռլինի տակ։ Եղել է ինժեներ-մայոր, պարգևատրվել է մարտական պարգևներով։ Զորացրվելուց հետո, վերադարձել է նախկին աշխատանքին։ Որոշ ժամանակ եղել է կուսակցական աշխատանքի։ 1959-1969 թվականներին եղել է Ռոստովի երաժշտական կոմեդիայի թատրոնի տնօրենը (այժմ` Ռոստովի երաժշտական թատրոն), 1969-1970 թվականներին ղեկավարել է Ռոստովի մարզային ֆիլհարմոնիան։


== Ստեղծագործական ուղի ==
Նրա առաջին բանաստեղծությունը տպագրվել է 1936 թվականին, նովոչերկասկյան «Կոմունայի դրոշ» թերթում։ Այնուհետև նրա բանաստեղծություններն ու առակները տպագրվել են բազմաթիվ մարզային և կենտրոնական թերթերում և ամսագրերում։ 1966 թվականին համալրել է ԽՍՀՄ գրողների միության շարքերը։
Նիկոլայ Կոստարևը բանաստեղծական ժողովածուների, առակների և ծաղրապատումների հեղինակ է։ Հրատարակել է երեխաների համար բանաստեղծությունների 20-ից ավելի գրքեր։ Բանաստեղծ-երգահան կոմպոզիտորներ Վանո Մուրադելիի, Դմիտրի Պոկրասսի, Սեմյոն Զասլավսկու, Լյուդմիլա Լյադովոյի, Եվգենի Պտիչկինի, Գ. Կապանակովի և մյուսների հետ համագործակցության շնորհիվ գրել է 50-ից ավելի երգեր։ Ստեղծել է մի շարք դրամատիկական ստեղծագործություններ` «Գողացված արև» ֆանտաստիկ կատակերգությունը, «Ոսկե ձիու և սուր-ինքնահատի մասին» հեքիաթը, «Գոտեմարտ անտառում» պիեսը, որը ներկայացվել է երկրի որոշ թատրոններում։ Ն. Կոստարևի լիբիդոյի հիման վրա ստեղծված «Մեծ կախարդը» մանկական երաժշտական կատակերգությունը` գրված Վ. Գուբարևի հետ միասին բեմադրվել է Ռոստովի երաժշտական կոմեդիայի թատրոնում և 1964 թվականին ցուցադրվել է Մոսկվայում` Կրեմլի պետական թատրոնի բեմում։


== Ստեղծագործություններ ==
Առակների և պարոդիաների գրքեր«Банкет с изюминой» (1976)
«Любовь без обмана» (1981)Մանկական բանաստեղծությունների գրքեր«Отгадай-ка!»
«Наша дорога»
«Голубой экспресс»
«Зеленый глазок»
«Здравствуй, солнце!»
«Золотинки»
«Страна Буквария»
«Чудо-чудеса»
«Почему я Почемучка»
«Любопытными глазами»
«Янтарики»
«Волшебники труда»


== Ծանոթագրություններ ==
Գրիգոր Զամպաքճյան

Գրիգոր Հակոբի Զամպաքճյան (փետրվարի 6, 1889(1889-02-06), Կոնստանցա, Ռումինիա - փետրվարի 18, 1962(1962-02-18), Բուխարեստ, Ռումինիա), հայ կոլեկցիոներ, արվեստաբան։ Ռումինիայի ակադեմիայի թղթանդամ (1948)։ Ռումինիայում և արտասահմանում գնել է արվեստի բազմաթիվ գործեր, ստեղծել Զամպաքճյան թանգարանը։


== Գործունեություն ==
Ծնվել է Ռումինիայի Կոնստանցա քաղաքում։ 1948 թ. եղել է Ռումինիայի ակադեմիայիի թղթակից անդամ։ 1947 թվականին Զամպաքճյանի հավաքածուի հիման վրա Բուխարեստում ստեղծվել է նրա անվան պետական թանգարան (այժմ՝ Արվեստի գործերի թանգարանի Զամպաքճյան բաժին)։
Հեղինակ է «Արվեստի էջեր» (1943), «Նիկոլայե Գրիգորեսկու» (1946), ինքնակենսագրական՝ «Մի արվեստասերի նշումներ» (1957), «Կոռնելիու Բաբա» (1958) և այլ աշխատությունների։ Եղել է Բուխարեստի «Հայ մշակույթի տան» առաջին նախագահը, աշխատակցել «Անի» ռումիներեն հայագիտական հանդեսին, հոդվածներ գրել հայկական ճարտարապետության և կիրառական արվեստի մասին։ Խորհրդային Հայաստանին է նվիրել XVI—XIX դարերի ֆրանսիական և ֆլամանդական նկարիչների գործեր։
Ճապոնա-չինական պատերազմ (1894-1895)

Ճապոնա-չինական պատերազմ (չինարեն՝ 甲午戰爭, ճապ.՝ 日清戦争, հանգըլ՝ 청일전쟁}} [հանջա՝ 淸日戰爭]), Կայսերական Ճապոնիայի և Չինաստանի Ցին դինաստիայի միջև պատերազմը՝ հիմնականում Կորեայի թերակղզում վերահսկողություն սահմանելու համար։
Չինական բանակն ու նավատորմը խոշոր պարտություն կրեցին ցամաքում և ծովում։ 1894-ի հոկտեմբերից ռազմական գործողությունները փոխադրվեցին հյուսիսարևելյան Չինաստանի տարածքը, ճապոնական զորքերը գրավեցին Լյաոդունի թերակղզին, Վեյհայվեյը և այլն։ 1895 թվականի ապրիլի 17-ին Չինաստանն ստորագրեց խիստ ծանր հաշտության պայմանագիր։
Պատերազմը սկիզբ դրեց Չինաստանի ներքաղաքական ապակայունացմանը, Ցին կայսրության հեղինակության անկմանը, խթանեց Ճապոնիայի զարգացումը, իսկ Թայվան և Պենխուլեդաո կղզիների գրվմամբ, Կորեայի վասալացմամբ հիմք դրվեց ճապոնական գաղութային կայսրությանը։ Պատմության մեջ առաջին անգամ Արևելյան Ասիայի գերիշխանությունը Չինաստանից անցավ Ճապոնիային։


== Ծանոթագրություններ ==
Կլիմաքս (էկոլոգիա)

Անվան այլ կիրառումների համար տե՛ս՝ Կլիմաքս (այլ կիրառումներ)Կլիմաքս, էկոլոգիայում և գեոբոտանիկայում էկոհամակարգերի վերջնական, հարաբերական կայուն վիճակն է, որն առաջանում է հերթափոխության կամ սուկցեսիայի արդյունքում և որը զգալի չափով համապատասխանում է տվյալ միջավայրի էկոլոգիական պայմաններին։ Կլիմաքսը կախված է կլիմայական գործոններից, հողերի առանձնահատկություններից և մարդու բնության վրա ազդեցությունից։ 
Կլիմաքսային համակեցությունը տեսականորեն կարող է պահպանել իր գոյությունը անորոշ ժամանակահատվածում, նրա ներքին բոլոր բաղկացուցիչները հավասարակշռված են միմյանց հետ և այն հավասարակշռության մեջ է գտնվում ֆիզիկական միջավայրի հետ։ 
Դաշտային միջավայրում չափազանց բարդ է առանձնացնել կայուն կլիմաքսային համակեցություն։ Սովորաբար կարելի է միայն նկատել, որ սուկցեսիայի արագությունը նվազում է մինչև որոշակի մակարդակ, որից հետո որևէ այլ փոփոխություն տեղի չի ունենում։ Տարբեր համակեցություններում կլիմաքսային փուլին հասնելու ժամանակահատվածը տարբեր է։ Հաճախ կայունության հասնելու համար անհրաժեշտ է 100-300 տարի, սակայն տարերային աղետների առաջացման հավանականությունը այնքան բարձր է, որ սուկցեսիան կարող է երբեք չավարտվել։ Եթե հաշվի առնենք, որ հյուսիսային բարեխառն գոտու անտառային համակեցությունների, ինչպես նաև արևադարձային գոտիների վերականգնումը վերջին սառցե դարաշրջանից հետո մինչև հիմա շարունակվում է, ապա հարց է առաջանում արդյոք կլիմաքսային բուսականությունը տեսություն չէ։


== Կլիմաքսի հիմնադրույթը ==
Կլիմաքսի հիմնադրույթը ունի ծավալուն պատմություն։ Սուկցեսիայի առաջին հետազոտողներից մեկը՝ Ֆեդերիկ Կլեմենտսը, հակված էր մոնոկլիմաքսի (моноклимакса) տեսությանը և պնդում էր, որ յուրաքանչյուր կլիմայական գոտում գոյություն ունի միայն մեկ իրական կլիմաքս։ Սրա առաջացմանն են ուղղված բոլոր մյուս սուկցեսիաները։ 
Ի վերջո բազմաթիվ էկոլոգներ, այդ թվում Թենսլին, հերքեցին այս տեսությունը, և առաջարկվեց պոլիկլիմաքսի տեսությունը։ Համաձայն այս գաղափարախոսության՝ կլիմաքսը որոշակի տարածքում կարող է որոշվել մեկ կամ մի քանի գործոններով՝ կլիմա, հողաշերտի պայմաններ, տեղագրություն (տոպոգրաֆիա), հրդեհներ և այլն, այդ իսկ պատճառով էլ մեկ կլիմաքսային գոտում հնարավոր է կլիմաքսի յուրահատուկ տեսակների բազմության գոյություն։


== Դասակարգումը ==
Համակեցության կլիմաքսային վիճակը տարբեր հեղինակների կողմից տարբեր ձևերով են ստորաբաժանվում։ Օրինակ Թենսլին առաջարկում էր դասակարգումը կատարել ըստ զսպողականության (сдерживающего ) գործոնի հետևյալ կերպ.

էդաֆիկ
ֆիզիոգրաֆիկ
բիոտիկՌազումովսկին առաջինն էր, ով մշակեց սուկցեսիայի մասին պատկերացումները և առաջարկեց կլիմաքսը դասակարգել այսպես.

ռեցիդիվ. առաջանում է միևնույն խախտումների կրկնման հետևանքով, որը պատճառ է դառնում բնակավայրի մեկ կամ մի քանի փուլ նահանջելուն՝ արդեն անցած հերթափոխության ճանապարհով
ռետարդացիոն. սա չափազանց դանդաղեցված հերթափոխի արդյունք է, որը տեղի է ունենում համակեցությունը չխափանող գործոնների անընդհատ ազդեցության արդյունքում
դիասպորիկ. Ի տարբերություն նախորդ երկուսի՝ կապված չէ համակեցության և բնակության միջավայրի վրա արտաքին գործոնների ուղղակի ազդեցությամբ։


== Գրականություն ==
Вторичные сукцессии и климаксовые сообщества. Подвижное равновесие
Ռիո դե Ժանեյրոյի օլիմպիական այգի

Ռիո դե Ժանեյրոյի օլիմպիական այգի (պորտ.՝ Parque Olímpico do Rio de Janeiro), Բրազիլիայի Ռիո դե Ժանեյրո քաղաքի արևմտյան հատվածում գտնվող Barra da Tijuca շրջանում գործող ինը սպորտային վայրեր, որոնք պետք է օգտագործվեն 2016 թվականի ամառային օլիմպիական խաղերի և 2016 Ամառային պարալիմպիկ խաղերի համար։ Ինը վայրերից յոթը մշտական գործող կառույցներ են։


== Պատմություն ==
Օլիմպիական խաղերի այգում նախկինում եղել է Autódromo Internacional Nelson Piquet-ը, որը հայտնի է որպես Ժակառեպագուա (պորտ.՝ Jacarepaguá) ավտոդրոմ։ 1980-ական թվականներին սա եղել է Ֆորմուլա 1-ի անցկացման վայրը, որտեղ կազմակերպվել է Բրազիլիայի գրան պրի մրցաշարը, նախքան 1990 թվականին Autódromo José Carlos Pace-ում տեղակայվելը։
2016 թվականի ամառային Օլիմպիական և պարալիմպիկ խաղերի ավարտից հետո Carioca Arena 3-ը կվերածվի սպորտդպրոցի, իսկ մյուս վեց վայրերը կձևավորվեն որպես Ռիո դե Ժանեյրոյի մարզակենտրոնի մաս։


== Վայրեր ==
Օլիմպիական այգում օգագործվելիք 9 վայրերն են՝

Carioca Arena 1՝ բասկետբոլ (տարողությունը՝ 16,000)
Carioca Arena 2՝ ըմբշամարտ, ձյուդո (տարողությունը՝ 10,000)
Carioca Arena 3՝ սուսերամարտ, թեկվոնդո (տարողությունը՝ 10,000)
Future Arena՝ ձեռքի գնդակ (տարողությունը՝ 12,000)
Maria Lenk Aquatics Centre՝ ջրացատկ, համաժամանակյա լող, ջրագնդակ (տարողությունը՝ 5,000)
Olympic Aquatics Stadium՝ լող, ջրագնդակ (տարողությունը՝ 15,000)
Olympic Tennis Centre՝ թենիս (տարողությունը՝ 10,000 գլխավոր խաղահրապարակ)
Rio Olympic Arena՝ մարմնամարզություն (տարողությունը՝ 12,000)
Rio Olympic Velodrome՝ հեծանվավազք (տարողությունը՝ 5,000)


== Ծանոթագրություններ ==
Հյուսիսային Կիպրոսի վարչական բաժանում

Հյուսիսային Կիպրոսի Թուրքական Հանրապետությունը միայն Թուրքիայի կողմից ճանաչված պետություն է Կիպրոս կղզու հյուսիսային մասում։ Այդ տարածքը դե յուրե պատկանում է հունական Կիպրոսի Հանրապետության, սակայն այժմ չի գտնվում  նրա վերահսկման տակ (տես՝ Կիպրոսի Հանրապետության վարչական բաժանում)։ ՀԿԹՀ-ն բաժանված է 5 շրջանների։ Շրջանները բաժանված են ենթաշրջանների։ Շրջանը ղեկավարում է կայմակամը։


== Տես նաև ==
 Կիպրոսի Հանրապետության վարչական բաժանում


== Ծանոթագրություններ ==
Հայ հեղինակի իրավունքը

«Հայ հեղինակի իրավունքը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Գրված է ի պատասխան Ս․ Մանդիյանի հոդվածի «Օրակարգի խնդիրներից մեկը»։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 289) դեկտեմբերի 25-ի համարում։
Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 288-291) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 284-286)։
Երկու դեպքում էլ բաց է թողնված «Մոտ օրերս Շանթի աներորդին․․․» բառերով սկսվող և «-Ես կտպեմ, Շանթն ինչ ուզում է թող անի» տողով ավարտվող հատվածը։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Ստոիկը (վեպ)

Ստոիկը (անգլ.՝ The Stoic), ամերիկացի գրող Թեոդոր Դրայզերի վեպը՝ կազմված 1947 թվականին։ Հեղինակի Ցանկության եռերգություն վիպաշարի վերջին՝ ավարտուն վեպը։ Վեպը Չարլզ Յորքսի կյանքի մասին է, որտեղ նկարագրվում է այդ գործարարի կյանքի վերջին տարիները։ Վեպն անավարտ է մնացել և լույս է տեսել միայն հեղինակի մահից հետո։
Դրայզերը 1914 թվականին Տիտանը վեպի լույս տեսնելուց հետո երկար ժամանակ դադար տվեց երրորդ մասն ստեղծել և վերսկսեց ստեղծագործել 1922 թվականին։ 1926 թվականին նա գնում է Լոնդոն՝ ֆինանսիստ Չարլզ Յորքսի մասին տեղեկություններ հավաքելու։ 1932 թվականին Դրայզերը ինտենսիվորեն աշխատում է վեպի վրա՝ գրելովստեղծագործության մոտ 2/3 մասը, բայց արդյունքում ավարտեց այն 1945 թվականին՝ իր մահից մի քանի օր առաջ։


== Բովանդակություն ==
Չիկագոյում հաջողության չհասնելուց հետո, երբ մրցակիցները թույլ չտվեցին նրան երկարաձգել տրանսպորտային կոնցեսիաները, Կաուպերվուդը գործունեություն շարունակում է Լոնդոնում՝ որոշելով զբաղվել մետրոպոլիտենի գծակայանների կառուցմամբ։ Կաուպերվուդին հաջողվում է ստանալ լորդ Սթեյնի օգնությունը, ով լայն կապեր ուներ Անգլիայում։
Բերենիս Ֆլեմինգը համաձայնում է դառնալ Կաուպերվուդի սիրուհին։ Կաուպերվուդը նաև սիրային կապեր է հաստատում իր 20-ամյա բարեկամուհու՝ Լորն Մերիսի հետ (նրա նախատիպը Յորքսի բարեկամուհի Էթել Յորքսն է), որը չի հանգեցնում Բերենիսի հետ կապերի խզմանը։ Բայց Բերենիսը մտածում է փոխադարձ պատասխանել՝ կապվելով լորդ Սթեյնի հետ, ով հետաքրքրվում էր նրանով։
Բերենիսի հետ Անգլիայում հանգստանալու ժամանակ, Կաուպերվուդը հիվանդանում է երիկամների հիվանդությամբ։ Վիրաբույժները վախենում են, որ նա չի ապրի մեկ տարուց ավելի։ Կաուպերվուդը հասկանում է, որ անխուսափելի է կամքի ուժ գտնել ֆինանսական գործերով զբաղվելու համար։ ԱՄՆ մեկնելու ճանապարհին շոգեքարշում նրա մոտ երիկամների ցավեր են սկսվում։ Կաուպերվուդը տեղափոխվում է հիվանդանոց։ Էյլինի և Բերենիսի հետ խոսելուց հետո նա մահանում է։ Բերենիսը մեկնում է Հնդկաստան։ Էյլինը մահանում է։ Բերենիսը, յոգայի դպրոց հաճախելով, աղքատների համար հիվանդանոց է հիմնում և աշխատում է որպես բուժքույր։


== Ծանոթագրություններ ==
Լեդենգա (այլ կիրառումներ)

Լեդենգա, կարող է վերաբերել՝

Լեդենգա - գետ Ռուսաստանում, Սուխոնայի վտակը
Լեդենգա - գետ Ռուսաստանում, Ստորին Կիզմայի վտակը
Վոլյա (գյուղ, Արբուզինկայի շրջան)

Անվան այլ կիրառումների համար տե՛ս՝ ՎոլյաՎոլյա (ուկրաիներեն՝ Воля), գյուղ Ուկրաինայի Նիկոլաևի մարզի Արբուզինկայի շրջանում։ Բնակավայրը նախկինում նաև անվանվել է Պյատիրեչկա։ Հիմնադրվել է 1933 թվականին։
2001 թվականի տվյալներով Վոլյա գյուղում բնակվում էր 135 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Tuesday (երգ)

«Tuesday», երգ՝ ձայնագրված հոլանդացի պրոդյուսեր Բուրաք Եթերի կողմից ամերիկացի երգչուհի Դանելա Սանդովալի մասնակցությամբ։ Այն ամերիկացի երգիչ ILoveMakonnen-ի և ռեփեր Դրեյքի ձայնագրած համանուն երգի քավեր տարբերակն է։ Երգը թողարկվել է Մեծ Բրիտանիայում թվային ներբեռնմամբ 2016 թվականի օգոստոսի 12-ին Warner Music Group լեյբլում։ Այն զբաղեցրել է առաջին հորիզոնականները Հունգարիայի, Լեհաստանի, Ռուսաստանի ու Ուկրաինայի հիթ-շքերթներում, ինչպես նաև ստացել է պլատինե հավաստագրեր Շվեյցարիայում, Գերմանիայում, Ֆրանսիայում և Ավստրալիայում։


== Երաժշտական տեսահոլովակ ==
Տեսահոլովակը թողարկվել է YouTube-ում 2016 թվականի հուլիսի 16-ին։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==
Պատմական Հայաստանի զինված ուժեր

Պատմական Հայաստանի զինված ուժեր, հինավուրց Հայաստանի կանոնավոր զորքը, որը հանդիսանում է պատմական Հայաստանի հասարակության և պետության հիմնական տարրերից մեկը։
Պատմական Հայաստանի հերթական բանակը, որը հին հայկական հասարակության և պետության հիմնական տարրերից մեկն էր։
Պատմական հայկական պետության մշտական և պարբերական բանակ ստեղծելու մասին վկայող առաջին գրավոր աղբյուրները համարվում են ռազմական արվեստը մ.թ.ա. 6-րդ դարի կեսերին։ Ըստ այդ աղբյուրների այդ ժամանակ հայկական բանակը կազմված է եղել 40 հազարանոց հետևակից և 8 հազարանոց հեծելազորից։
Չնայած այն հանգամանքին, որ միշտ հսկայական, բայց ոչ արժեքավոր տեղեկություններ են հնչում հայոց կանոնավոր բանակի ստեղծման մասին, հայ պատմաբանների բազմաթիվ աշխատություններ են հաղորդում հայոց բանակի քանակական կազմի, զորքերի ձևավորման, դրանց կառուցվածքի և ուսուցման համակարգի, սարքավորումների, վիրավորական և պաշտպանական զենքերի, ամրությունների ճարտարապետության, ռազմավարության և մարտավարության, պատերազմի վարման ուղիների մասին։
Ինչպես վկայում է Եվգենի Ռազինը, հայկական բանակը հին աշխարհում գրավել է իր ուրույն տեղը՝ նպաստելով արվեստի պատմության զարգացմանը, որի մասին վկայում են նաև ասորական, պարսկական, հունական և հռոմեական աղբյուրները։ Որպես ռազմական ուժի, պատերազմի և ռազմական տեխնիկայի չափանիշ, հույն և հռոմեացի հեղինակները հաճախ բերում են հին հայկական բանակի օրինակը։
Մինչև մեր օրերը` դեռևս 4-5-րդ դարերի հայկական զորքի սխեման և պատմությունը մեզ հասնելը, այն հայ պատմագրության մեջ պահպանվել է զորանամակ անունով, որը տեղեկութուններ է հաղորդում բանակի քանակի և տեղակայման մասին։


== Ծանոթագրություններ ==
Արևելյան Թիմորի դրոշ

Արևելյան Թիմորի ազգային դրոշը, Արևելյան Թիմորի պաշտոնական պետական խորհրդանիշերից մեկը։ Ընդունվել է 1975 թվականին։
Պահապան

Պահապան, լեռնագագաթ Հայաստանի Լոռու մարզում, Վիրահայոց լեռների համակարգում, Ձորամուտ գյուղից 1 կմ հարավ-արևմուտք։ Բարձրությունը 1822 մ է։


== Ծանոթագրություններ ==
Սանտա Կրուս դե Բեսանա

Սանտա Կրուս դե Բեսանա (իսպ.՝ Santa Cruz de Bezana), բնակավայր և մունիցիպալիտետ Իսպանիայում։ Գտնվում է Կանտաբրիա պրովինցիայում (Կանտաբրիա ինքնավար համայնքում)։ Մունիցիպալիտետը գտնվում է Սանտանդեր շրջանում։ Տարածքը կազմում է 17.2 կմ² Բնակչությունը՝ 11607 մարդ (2010 թվականի տվյալներով)։


== Արտաքին հղումներ ==
Պաշտոնական էջ
Անետան (շրջան, Նաուրու)

Անետան, շրջան Միկրոնեզիայում գտնվող Նաուրուի Հանրապետության հյուսիսում։ Տարածքը կազմում է 1.0 քառ. կմ, իսկ բնակչությունը անցնում է 900-ից։ Փոքր շրջաններից մեկն է, տարածքով 7-րդ տեղում է։
Լախի (գյուղ, Ռոսլավլսկի շրջան)

Լախի (ռուս.՝ Лахи), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (30001-30100)

Աստերոիդների ցանկ (29901-30000)  • Աստերոիդների ցանկ  • Աստերոիդների ցանկ (30101-30200)
 Աստերոիդների ցանկ (29901-30000)  • Աստերոիդների ցանկ  • Աստերոիդների ցանկ (30101-30200)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Եվրոպական մայրուղի E117

E117` եվրոպական ավտոմոբիլային երթուղի է։
E 117 երթուղին սկսվում է Ռուսաստանի Միներալնիե վոդի քաղաքից, Ռազմավիրական ճանապարհով մտնում է Վրաստանի մայրաքաղաք Թբիլիսի, այնտեղից` Հայաստանի մայրաքաղաք Երևան, ապա հետևելով դեպի Իրանի սահման, հասնում է Ագարակ քաղաք։
Երթուղու երկարությունն է 1050կմ։
Արիստես

Արիստես, Ապոլլոնի և հավերժահարս Կյուրենեայի որդին, առաջին մեղվաբույծը։ Ըստ դիցաբանության՝ մարդկանց սովորեցրել է մեղրի գործածությունը և կաթի մակարդումը։ Համարվել է հողի, հողագործության աստվածը, ինչպես նաև հոտերի ու հովիվների հովանավորը։ Մարդկանց սովորեցրել է նաև գինեգործություն։


== Ծանոթագրություններ ==
(4324) Բիկել

(4324) Բիկել (անգլ.՝ Bickel), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 24-ին Լոուրենս Տաֆի կողմից Սոկոռոյում։
Միջին հեռավորությունը Արեգակից կազմում է 2,54656 ա. մ., առավելագույնը մոտենում է 2,0418 ա. մ. հեռավորության վրա և հեռանում 3,0513 ա. մ.։ Արեգակի շուրջ մեկ ամբողջական պտույտ է կատարում 1484,33 երկրային օրվա ընթացքում, իր ուղեծրով շարժվելով միջինում 0,242534 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4324) Բիկել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռազդոլիե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՌազդոլիեՌազդոլիե (ուկրաիներեն՝ Роздолля, Ղրիմի թաթարերեն՝ Dörtkül), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Դորտկուլ։
2001 թվականի տվյալներով Ռազդոլիե գյուղում բնակվում էր 1 074 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաբոլոտե (այլ կիրառումներ)

Զաբոլոտե, կարող է վերաբերել՝

Զաբոլոտե - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Զաբոլոտե - գյուղ Ռուսաստանի Ռյազանի մարզի Միխայլովսկի շրջանի կազմում։
Զաբոլոտե - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Զաբոլոտե - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Վասա

Վասա հարստություն (շվեդերեն՝ Vasaätten, լեհ.՝ Wazowie, լիտ.՝ Vaza) վաղ ժամանակակից արքայատոհմ հիմնադրված 1523 թվականին Շվեդիայում, որի ներկայացուցիչները կառավարել են Շվեդիայում 1523–1654 թվականներին, the Ռեչ Պոսպոլիտայում` 1587–1668 թվականներին և Ռուսական թագավորությունում` 1610–1613 թվականներին (տիտղոսը կրել են մինչև 1634 թվականը։ Տղամարդկանց տոհմածառը կտրվեց Յան II Կազիմիրի մահից հետո 1672 թվականին։
Վասա հարստությունը սերում է 14-րդ դարի շվեդական ազնվական ընտանիքից և տոհմածառի սկիզբ է համարվում Նիլս Կետիլսոնը (մահացել է 1378 թվականին)։ Տոհմի որոշ անդամներ եղել են բարձրաստիճան սպաներ 15-րդ դարում։ 1523 թվականին, երբ փլուզվեց Կալմարյան միությունը, Գուստավ Էրիկսոնը (Վասա) դարձավ թագավոր Գուստավ I և հիմնադրվեց արքայական տոհմը։ Նրա կառավարումը հաճախ կապում են ներկայիս Շվեդիա պետության ձևավորման սկիզբը, որը ներառեց թագավորի հրաժարումը Կաթոլիկ եկեղեցուց Ռեֆորմացիայի ժամանակ և Շվեդական եկեղեցու հիմնադրումը։
Նրա ավագ որդի և իրավահաջորդ Էրիկ XIV-ը գահընկեց արվեց Գուստավի կրտսեր որդի Յուհան III-ի կողմից։ Յուհան III-ը ամուսնացավ լեհ կաթոլիկ արքայազն Կատերինա Յագիելլոնի հետ, որից հետ Վասայի ներկայացուցիչները սկսեցին իշխել նաև Լեհաստանում։
Նրանց կաթոլիկ որդի Սիգիզմունդ III Վազան դարձավ կարճ կյանք ունեցած Լեհ-շվեդական միության ղեկավար. որը 1599 թվականին փլուզեց Յուհանի բողոքական եղբայր Կառլ Վասա թագավորը  in the Սիգիզմունդ դեմ պատերազմում։ Տոհմը բաժանվեց բողոքական շվեդական և կաթոլիկ լեհական թևերի, որոնք հակամարտում էին գահի համար հաճախակի պատերազմներում։
Հայտնի բողոքական զորավար և թագավոր Գուստավ II-ի մասնակցությունը Երեսնամյա պատերազմում բերեց Շվեդիայի հզորացմանը և նրան կոչեցին «հյուսիսային առյուծ»։ Սակայն նրա դուստր թագուհի Կրիստինան (1632–1654) գահընկեց եղավ 1654 թվականին, կաթոլիկություն ընդունելուց հետո և արտագաղթեց Հռոմ։ Լեհաստանում Յան II Կազիմիրը գահընկեց եղավ 1668 թվականին։ Նրա մահից հետո Վասա հարստությունը մարեց 1672 թվականին, չնայած Շվեդիայի ներկայիս թագավոր Կառլ XVI Գուստաֆը սերում է Գուստավ I-ից։


== Աղբյուրներ ==
Nordisk familjebok. — B. 13. — Stockholm, 1910.
Գոյե

Գոյե (անգլերեն՝ Goje), Աֆրիկայում օգտագործվող լարային երաժշտական գործիք է։ Այն հիմնականում տարածված է Մալիում։ Գոյեն որոշ նմանություններ ունի տուարեգ ցեղի կողմից օգտագործվող իմզադին։ Այն հիմնականում օգտագործվում է որպես սոլո գործիք կամ որպես ձայնի նվագակցող, բայց հանդիպում է նաև տարբեր գործիքներից կազմված անսամբլներում։
Նվագվում է աղեղի օգնությամբ։


== Ծանոթագրություններ ==
Լուկաս Պոդոլսկի

Լուկաս Պոդոլսկի(գերմ.՝ Lukas Podolski, հունիսի 4, 1985(1985-06-04)[…], Գլիվիցե, Katowice Voivodeship, Լեհաստան), հանդիսանում է Գերմանիայի հավաքականի և «Գալաթասարայի» ֆուտբոլիստ։ Լուկաս Պոդոլսկին ծագումով լեհ է։ Նրա հայրը ևս եղել է ֆուտբոլիստ և խաղացել է լեհական «Շոմբերկի» ակումբում, իսկ մայրը զբաղվել է ձեռքի գնդակով և հանդես է եկել Լեհաստանի հավաքականում։ Լուկաս Պոդոլսկին ֆուտբոլային կարիերան սկսել է Գերմանական «Քյոլն» ակումբում և այնտեղ է խաղացել մինչև 2006 թվականը։ 2006 թվականին նա տեղափոխվում է Մյունխենի Բավարիա, սակայն երեք տարի անց կրկին վերադառնում է Քյոլն։ 2012-ի ապրիլի 30-ին հայտարարվում է, որ Լուկաշը 4 տարով պայմանագիր կկնքի Լոնդոնի «Արսենալի» հետ։


== Տիտղոսներ ==
Աշխարհի առաջնության բրոզնե մեդալակիր (2006, 2010)
Եվրոպայի առաջնության արծաթե մեդալակիր (2008)
Եվրոպայի առաջնության բրոնզե մեդալակիր (2012)
Երկրորդ Բունդեսլիգայի հաղթող (2004/05)
Գերմանիայի չեմպիոն (2007/08)
Գերմանիայի գավաթակիր (2008)
Գերմանիայի լիգայի գավաթակիր (2007)
Երկրորդ Բունդեսլիգայի լավագույն ռմբարկու (2004/05)
Աշխարհի առաջնության լավագույն երիտասարդ ֆուտբոլիստ (2006)
Եվրոպայի առաջնության խորհրդանշական հավաքականի անդամ ՈւԵՖԱ-ի վարկածով (2008)
Աշխարհի չեմպիոն (2014)
Անգլիայի Գավաթակիր (2014)
Անգլիայի Սուպերգավաթակիր (2014)


== Ծանոթագրություններ ==
Պոլուխոտեևո

Պոլուխոտեևո (ռուս.՝ Полухотеево), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելանի Ռենե

Մելանի Ռենե (սեպտեմբերի 1, 1990(1990-09-01), Ժնև, Շվեյցարիա), մավրիտական ծագումով շվեյցարացի երգահան, երգչուհի է, ով այս տարի ներկայացնելու է Շվեյցարիան Եվրատեսիլ 2015 երգի մրցույթում իր "Time to Shine" (Շողալու ժամանակն է) երգով։


== Կյանքը և կարիերան ==
Մելանի Ռենեն ծնվել է 1990 թ.-ի սեպտեմբերի 1-ին Շվեյցարիայի Ժնև քաղաքում երաժիշտների ընտանիքում։ Դեռ վաղ հասակից նա ուներ երաժշտական հակում և 7 տարեկանից սկսել է անել իր առաջին երաժշտական քայլերը՝ հանդես գալով տարբեր հարթակներում։ 9 տարեկանից նա արդեն դաշնամուրի նվագածությամբ երգում էր իր առաջին երգերը։
2003-2009 թվականների ընթացքում Մելանին սովորում է Շվեյցարիայի Նյոն քաղաքի երաժշտական դպրոցներից մեկում։ Երիտասարդ արտիստը այստեղ սովորում է երգահանություն, բեմականացում և այլն։ Մասնակցում է երգի, պարի, դաշնամուրի, թատերական դասերի։ Նա նաև մասնակցում է ֆրանսիացի հայտնի երգահան Քլաուդ Լեմեսլի անցկացրած դասերին։
2008 թ.-ին Մելանին Ռումինիայի Բրասով քաղաքում մասնակցում է միջազգային "le Cerf d’Or" (Ոսկե եղնիկ) փառատոնին։ Նույն տարի նա հրավեր է ստանում մասնակցել փառատոնի 40-րդ ամյակին։ 2009 թ.-ի փետրվարին Էլիան Դամբղեի հետ միասին երգչուհին մասնակցում է "Y’a pas l’feu au lac" (Լճում հրդեհ չկա) միջազգային մրցույթին, որտեղ ներկայացնում է Շառլ Ազնավուրի հեղինակավոր երգերը։ 2009 թ.-ի մայիսին Մելանին ներկայացնում է Շվեյցարիան հեղինակավոր "Ջորջ Գրեգորի" միջազգային փառատոնին և զբաղեցնում է 1-ին տեղը իր "Il chante aves les anges" (Նա երգում է հրեշտակների հետ) երգով։ Այս նույն երգով նա 2010 թ.-ի մայիսին հյուրընկալվում է ռումինական հեռուստաալիքի կողմից։
2010 թ.-ի սեպտեմբերին նա ուղևորվում է Մեծ Բրիտանիա և սկսում է սովորել հանրաճանաչ ACM (Ժամանակակից երգի ակադեմիա)-յում, այստեղ նա բարելավում է իր բեմական կեցվածքը, երաժշտական տեխնիկան և ճաշակը։ Ուսման ընթացքում նա հիմնում է իր սեփական բենդը (French Konnection, որը հետագայում վերանվանվում է The Motherfunkers և համատեղ հանդես են գալիս տարբեր ակումբներում։
2012 թ.-ի նա շարունակում է իր ուսումը մեկ այլ բրիտանական հանրաճանաչ BIMM (Ժամանակակից երգի Բրինգթոնի) համալսարան։ Իր ոգևորվածության և տաղանդի շնորհիվ նա դառնում է Project Lumière խմբի անդամ։ Մելանին իր ուսման ընթացքում աշխատում է նաև մի շարք այլ բենդերի հետ՝ հանդես գալով և՛ որպես բեք-վոկալիստուհի, և՛ որպես մեներգչուհի։
2015 թ.-ին նա մասնակցում է Եվրատեսիլ 2015 երգի մրցույթի շվեյցարական նախընտրական փուլին։ Հունվարի 31-ին նա հայտարարվում է որպես հաղթող և իրավունք է ստանում ներկայացնելու Շվեյցարիան Վիեննայում կայանալիք Եվրատեսիլ 2015 երգի մրցույթում իր "Time to Shine" (Շողալու ժամանակն է) երգով։


== Ծանոթագրություններ ==
Դիալա

Դիյալա (արաբ․՝ نهر ديالى‎‎, քրդ. Serwan), գետ Իրաքում և Իրանում, Տիգրիսի վտակը։
Գետի ակունքը գտնվում է Իրանում՝ Զագրոսի լեռներում, Սանանդաջ քաղաքի մոտ։ Բաղդադից հարավ միանում է Տիգրիսին։ Ընդհանուր երկարությունն է 445 կմ։ Գետի 32 կմ հանդիսանում է Իրանի և Իրաքի բնական սահման։ Դիյալան նավարկելի գետ է։


== Պատմություն ==
Հերոդոտոսի վկայությամբ՝ մ.թ.ա. 539 թ. Բաբելոն կատարած արշավանքի ժամանակ, պարսից արքա Կյուրոս Մեծը հրամայեց կանգնեցնել զորքի ընթացքը և ջրանցքներ կառուցելու միջոցով «պատժել», այսինքն՝ երկրի երեսից ջնջել Դիյալան, որովհետև նրա ջրերում խեղդվել էր սրբազան սպիտակ ձին։ Հետագայոմ գետը վերադառնում է իր նախկին հունը, երբ ջրանցքները ծածկվում են ավազով։
Մ.թ.ա. 693 թ. տեղի է ունեցել Դիյալա գետի ճակատամարտը Ասորեստանի և Էլամի զորքերի միջև։
Պրիմո դե Ռիվերա

Միգել Պրիմո դե Ռիվերաի Օրբանեխա, Մարկիզ դե Էստելյա (անգլ.՝ Miguel Primo de Rivera y Orbaneja), հունվարի 8, 1870(1870-01-08)[…], Խարես դե լա Ֆրոնտերա - մարտի 16, 1930(1930-03-16)[…], Փարիզ), իսպանացի պետական գործիչ, գեներալ։
1915-1917 թվականներին եղել է Կադիսի զինվորական նահանգապետ, այնուհետև՝ Վալենսիայի, Մադրիդի, Կատալոնիայի գեներալ-կապիտանը (զինվորական շրջանի հրամանատար) 1923 թվականի սեպտեմբերին կատարել է պետական հեղաշրջում, գլխավորել կառավարությունը (զինվորական դիրեկտորիա), դարձել Իսպանիայի փաստական դիկտատոր։ 
1925 թվականի դեկտեմբերին Պրիմո դե Ռիվերան զինվորական դիրեկտորիան փոխարինել է քաղաքացիական վարչությամբ և դարձել դրա նախագահը։
1930 թվականի հունվարին տնտեսական ճգնաժամի և հեղափոխական շարժման ուժեղացման պայմաններում հարկադրված հրաժարական է տվել և տարագրվել։


== Ծանոթագրություններ ==
Լուբյանկա (Սելեկշայի վտակ)

Անվան այլ կիրառումների համար տե՛ս՝ Լուբյանկա (այլ կիրառումներ)Լուբյանկա (ռուս.՝ Лубянка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սելեկշա գետի աջ ափում՝ 37 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032371
Հիդրոլոգիական ուսումնասիրությունների կոդը - 110003237
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրասնոյարսկոե (ավան, Դոբրոպոլսկի շրջան)

Անվան այլ կիրառումների համար տե՛ս՝ ԿրասնոյարսկոեԿրասնոյարսկոե (ուկրաիներեն՝ Красноярське), ավան Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Կրասնոյարսկոե ավանում բնակվում էր 814 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալեքսանդր Փանոսյան (այլ կիրառումներ)

Ալեքսանդր Փանոսյան անունը կարող է վերաբերել հետևյալ անձանց`

Ալեքսանդր Գևորգի Փանոսյան (1859, Ստամբուլ, Օսմանյան կայսրություն - հոկտեմբերի 28, 1919, Ստամբուլ, Օսմանյան կայսրություն), հայ բանաստեղծ, դրամատուրգ։
Ալեքսանդր Գևորգի Փանոսյան (հունվարի 31, 1949, Երևան, Հայկական ԽՍՀ, ԽՍՀՄ), հայ քիմիկոս-օրգանիկ։ Քիմիական գիտությունների դոկտոր (1986), պրոֆեսոր (1994)։
Տայո Էդուն

Ադետայո Օլուվատոսին Օլուսեգուն Էդուն (անգլ.՝ Adetayo Oluwatosin Olusegun Edun, մայիսի 14, 1998(1998-05-14), Իսլինգտոն, Մեծ Լոնդոն), անգլիացի պրոֆեսիոնալ ֆուտբոլիստ, կիսապաշտպան։ Ներկայումս վարձավճարով հանդես է գալիս «Իսպվիչ Թաուն»-ի կազմում։


== Ակումբային կարիերա ==


=== «Ֆուլհեմ» ===
Տայոն հանդիսանում է «Ֆուլհեմ» ֆուտբոլային ակումբի ակադեմիայի սան։ Թիմի հիմնական կազմում իր դեբյուտը նշել է թվականի դեկտեմբերի 9-ին՝ Ֆուտբոլային լիգայի գավաթի խաղարկության շրջանակներում կայացած «Լեյտոն Օրիենտ»-ի դեմ խաղում։


=== «Իսպվիչ Թաուն» ===
2018 թվականի օգոստոսի 3-ին Տայո Էդուն մեկ տարի վարձակալության ժամկետով տեղափոխվել է Չեմպիոնշիպում հանդես եկող «Իսպվիչ Թաուն»։


== Միջազգային կարիերա ==
Անգլիա Մ17 հավաքականի կազմում Էդուն մասնակցել է 2015 թվականի Եվրոպայի և Աշխարհի առաջնություններին։ 2016 թվականին ֆուտբոլիստն առաջին անգամ հրավիրվել է Անգլիա Մ19 հավաքական, որի կազմում մասնակցել է 2017 թվականի Եվրոպայի առաջնությանը։ Եզրափակչում, որը տեղի ունեցել Պորտուգալիայի հավաքականի դեմ Էդուն երկու դեղին քարտ է ստացել և հեռացվել խաղադաշտից։
Ներկայումս Տայո Էդուն հանդես է գալիս Անգլիա Մ20 հավաքականի կազմում։


== Ձեռքբերումներ ==


=== Միջազգային ===
Եվրոպայի չեմպիոն (Մ19) - 2017


=== Անձնական ===
Եվրոպայի առաջնության խորհրդանշական հավաքական (Մ19) - 2017


== Ծանոթագրություններ ==


== Արտաքին հղումներ ==
Էջը «Ֆուլհեմ»-ի պաշտոնական կայքում
Էջը thefa.com կայքում(չաշխատող հղում)
Պիևե դ’Ալպագո

Պիևե դ’Ալպագո  (իտալերեն՝ Pieve d'Alpago), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 2025 մարդ (2007), բնակչության խտություն՝ 145 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 32010։ Հեռախոսային կոդ՝ 0437։
Կոմունայի հովանավորն է Սուրբ Աննան։ Տոնը նշվում է հուլիսի 26-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝0437 478086 — 0437 478096
Էլեկտրոնային փոստ՝ protocollo.pieve@alpago.bl.it
Պաշտոնական կայք՝ http://www.comune.pievedalpago.bl.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լազի (գյուղ, Վոլովեցի շրջան)

Անվան այլ կիրառումների համար տե՛ս՝ ԼազիԼազի (ուկրաիներեն՝ Лази), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Լազի գյուղում բնակվում էր 1 024 մարդ։ Բնակավայրը զբաղեցնում է 1595 կմ² տարածք։ Բնակչության խտությունը կազմում էր 642,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլմե (Արդենների գավառ)

Օլմե (ֆր.՝ Haulmé), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 82 մարդ, բնակչության խտությունը` 22.59 մարդ/կմ²: Բնակավայրը զբաղեցնում է 3.63 կմ² տարածք:


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 12 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 40-ը, իսկ ոչ ակտիվները` 16: Ակտիվության ցուցանիշը կազմում է 71,4 %: 40 աշխատունակ մարդկանցից աշխատել է 33 անձ (19 տղամարդ և 14 կին): Գործազուրկ են եղել 7 անձ (4 տղամարդ և 3 կին): 16 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վազգեն Չալոյան

Վազգեն Կարապետի Չալոյան (հունվարի 7, 1905(1905-01-07), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - մարտի 24, 1981(1981-03-24), Երևան, Հայկական ԽՍՀ, ԽՍՀՄ), հայ խորհրդային փիլիսոփա, հայ պատմափիլիսոփայական գիտության հիմնադիրներից։ Փիլիսոփայական գիտությունների դոկտոր (1945), ՀԽՍՀ Գիտությունների Ակադեմիայի թղթակից անդամ (1965), գիտությունների վաստակավոր գործիչ (1967)։


== Կենսագրություն ==
Վազգեն Չալոյանը ծնվել է 1905 թվականի հունվարի 7-ին, Ալեքսանդրապոլում (այժմ՝ Գյումրի), բանվորի ընտանիքում։ Ավարտել է Երևանի պետական համալսարանի պատմագրական ֆակուլտետը (1926) և անցել մանկավարժական աշխատանքի, դասավանդել հանրապետության միջնակարգ և բարձրագույն ուսումնական հաստատություններում։ 1930-1934 թվականներին եղել է Հայաստանի պատմության և արվեստի թանգարանի տնօրենը։ 1938 թվականից աշխատել է ՀԽՍՀ Գիտությունների Ակադեմիայի փիլիսոփայության և իրավունքի ինստիտուտում, որպես ավագ գիտաշխատող։
1939 թվականին «V  դարի հայ փիլիսոփա Եզնիկ Կողբացու ուսմունքի հարցի շուրջը» աշխատության համար նրան շնորհվում է փիլիսոփայակն գիտությունների թեկնածուի գիտական աստիճան, իսկ 1946 թվականին «Դավիթ Անհաղթի փիլիսոփայությունը» աշխատության համար՝ փիլիսոփայական գիտությունների դոկտորի աստիճան։
1965 թվականին Վազգեն Չալոյանը ընտրվել է ՀՍՍՀ ԳԱ թղթակից անդամ, իսկ 1967 թվականին արժանացել է ՀՍՍՀ գիտության վաստակավոր գործչի պատվավոր կոչման։ 


== Աշխատություններ ==
Չալոյանի աշխատությունները նվիրված են հին և միջնադարյան շրջանի հայ մտածողների աշխարհայացքի վերլուծությանը և հայ փիլիսոփայության պատմության ամբողջական ուսումնասիրությանը («Հայոց փիլիսոփայության պատմություն», 1959), միջնադարի գաղափարախոսության և մշակույթի ընդհանուր տեսական և մշակութաբանական խնդիրների հետազոտությանը («Վերածնության շրջանի հայ փիլիսոփայության պատմություն»)։ Նա Դավիթ Անհաղթի փիլիսոփայության առաջին ուսումնասիրության հեղինակ է («Դավիթ Անհաղթի փիլիսոփայությունը», 1946)։ Արևելքի և Արևմուտքի ժողովուրդների փիլիսոփայական մտքի կապերի և փոխներթափանցման հարցերն են լուսաբանված «Արևելք - Արևմուտք» գրքում։ Հրատարակել է Եզնիկ Կողբացու «Եղծ աղանդոց» («Գիրք հերքմանց») և Հովհան Որոտնեցու «Վերլուծութիւն «Ստորոգրութեանց» Արիստոտէլի» երկերի բնագրերը։
Չալոյանը հարյուրից ավելի գիտական աշխատությունների հեղինակ է։ 


== Պարգևներ ==
ՀԽՍՀ Գիտությունների Ակադեմիայի Մեսրոպ Մաշտոցի անվան մրցանակակիր (1977)
«Պատվո նշան» շքանշան


== Գրականություն ==
Հայկական ռենեսանս, 1964։
Հայոց Փիլիսոփայության պատմություն, 1975։
К вопросу об учении Езника Кохпеци, армянского философа пятого века, 1940։Диалектика, ее законы и категории в истории армянской философии, 1971։
Развитие философской мысли в Армении, 1974։
Философия Давида Непобедимого и влияние ее на мыслителей последующих веков, 1980։


== Աղբյուրներ ==
ՀՍՍՀ ԳԱ թղթակից անդամ Ս. Ս. Արևշատյան «Վազգեն Չալոյան» (Ծննդյան 80-ամյակի առթիվ), պատմաբանասիրական հանդես № 1, 1985, էջ 95-98
Զոլոչևի շրջան (այլ կիրառումներ)

Զոլոչևի շրջան, կարող է վերաբերել՝

Զոլոչևի շրջան - շրջան Ուկրաինայի Լվովի մարզու
Զոլոչևի շրջան - շրջան Ուկրաինայի Խարկովի մարզում
Լի Սան-Յոլ

Լի Սան-Յոլ (օգոստոսի 27, 1991(1991-08-27), Յոնին, Գյոնգի, Հարավային Կորեա), առավել հայտնի է անգլ.՝ Sungyeol անվամբ, հարավկորեացի երգիչ և դերասան։ Նա հարավկորեական Infinite և Infinite F խմբերի անդամ է։ Խումբը կազմված է յոթ երգիչներից
:


== Կենսագրություն ==
Լին ծնվել և մեծացել է Գյոնգիի նահանգի Յոնգին քաղաքում։ Նա ունի փոքր եղբայր՝ Լի Դէ-Յոլ անունով, որը երգել է «Woollim Entertainment» խմբի հետ, իսկ հետագայում դարձել է  2017  թվականի օգոստոսին ստեղծված  «Golden Child» խմբի անդամ։ Մինչ հայտնի դառնալը Լին գտնվում էր մի այնպիսի  կարգավիճակում, որտեղ չկային հաջողության տանող ճանապարհներ։ Այդ ընթացքում նա այցելել  է հինգ տարբեր բախտագուշակների մոտ և նրանք բոլորն էլ  նշել են, որ Լին 2010-2011 թվականներին կունենա հաջողակ  կարիերա  կկնքի բազմաթիվ պայմանագրեր և  կվաստակի մեծ գումարներ։ Սկզբում այս ամենը նրան այդքան էլ լուրջ չէր թվում, բայց երբ Լին հանձնեց իր քննությունները նա դարձավ   Woollim Entertainment  խմբի դասընթացավարը։ 2010 թվականին նա սկսեց աշխատել  «Infinite» խմբի հետ իսկ 2011 թվականին խումբը  իր առաջին մրցանակին արժանացավ «M Countdown» հարավկորեական  երաժշտական հաղորդման ժամանակ։
Փետրվարի 15-ին Լին ավարտել է Դեյկյույգի համալսարանի կիրառական երաժշտության բաժինը։


== Կարիերա ==
Նախքան  բեմում հանդես գալը ,  Լին խաղացել է  մի շարք կորեական դրամաներում, ինչպիսիք են  «Տղաներ՝ ծաղիկներից գեղեցիկ», «Լավ աշխատանք, լավ աշխատանք»  (անգլ.՝ «Good Job, Good Job»),  «Ջոլլիի այրիները» (անգլ.՝ «Jolly Widows») և այլն։


== 2010-2013․Կարիերայի սկիզբը ==
2010-2013 թվականներին նա մեծ հաջողությունների հասավ երգի ասպարեզում։  Նա վերջին երգիչն էր, որը  միացավ  «Infinite» խմբին։  2010 թվականի հունիսի 9-ին Լին հանդես եկավ որպես  «Infinite»  խմբի վոկալիստ,  այնուհետև  2011 թվականին Լին կատարեց իր դերասանական դեբյուտը, որը կոչվեց «While You Were Sleeping»։  2013 թվականի հոկտեմբերի 21-ին Լին որպես գլխավոր հերոս  խաղացել է «Love for Ten»  դրամայում։


== 2014–2016․ Infinite  և գործողությունները ==
2014 թվականին Լին  և  Նամ Ու Հյոնը  խաղացին «Ավագ  դպրոց սիրո ժամանակն է»  դամայում։ Դրաման հեռարձակվել է հուլիսի 11-ից մինչև դեկտեմբերի 19-ը ։
Հենց այդ դրամայում Լին ու խմբի անդամներից Կիմ Մյունգ Սու  և Լի Սունգ Ջոնգ-ը  կատարեցին  «Heartthrob» երգը ։ Առաջին պաշտոնապես թողարկված երգը, որը  կոչվեց «Crazy», ներառված էր Infinite խմբի երկրորդ ալբոմում։ 2015 թվականի մայիսի 22-ին  Լին հաստատվել է  JTBC's  D-Day.  ցանկում։


== 2017-ներկայումս։Անցում դեպի առաջատար դերեր ==
Օգոստոսի 1-ին Լին ներկայացել է Love Returns  դրամայում։ Նա խաղացել է Հոնգ Սեկոկ-Փիի  դերը ,ով  ընկերության սեփականատերն էր և առանց աշխատակիցների իմացության աշխատում էր որպես անվտանգության պահակ.։ 2018 թվականին Լին նկարահանվել է սարսափ ֆիլմում  Ջոնգ Ըն Ջիի  հետ։


== Ծանոթագրություններ ==
Ջերալդ Ֆորդ

Ջերալդ Ֆորդ (անգլ.՝ Gerald Ford, հուլիսի 14, 1913(1913-07-14)[…], Օմահա, Նեբրասկա, ԱՄՆ - դեկտեմբերի 26, 2006(2006-12-26)[…], Ռանչո Միրաժ, Ռիվերսայդ շրջան, Կալիֆոռնիա, ԱՄՆ), Ամերիկայի Միացյալ Նահանգների 38-րդ նախագահն է։ Այս պաշտոնը զբաղեցրել է օգոստոս 9, 1974 թվականից մինչև հունվար 20, 1977։ Բացի այս նա եղել է 40-րդ ԱՄՆ փոխնախագահը Ռիչարդ Նիքսոնի նախագահության ժամանակ 1973 թվականից մինչև 1974 թվականը։ Նա առաջին մարդն էր, ով համաձայն ԱՄՆ սահմանադրության 25-րդ կետի նշանակվեց փոխնախագահ, նախկինում այս պաշտոնից հրաժարված Սպիրո Էնգրյուի փոխարեն։ Դառնալով նախագահ Ռիչարդ Նիքսոնի հրաժարականից հետո՝ նա դարձավ առաջին նախագահը, ով չի ընտրվել ոչ նախագահ, ոչ էլ փոխնախագահ։ Մինչև փոխնախագահ նշանակվելը Ֆորդը եղել է ԱՄՆ ներկայացուցիչների պալատի անդամ՝ ընտրված լինելով Միչիգանում։
Որպես ԱՄՆ նախագահ, Ֆորդը ստորագրեց Հելսինկիի եզրափակիչ ակտը, որի նպատակը Սառը պատերազմը մեղմացնելն էր։ Ինն ամիս նրա նախագահ դառնալուց հետո ԱՄՆ-ն նվաճեց հարավային Վիետնամը և ամերիկյան զորքերը լքեցին Վիետնամը։ Ֆորդի կառավարման ժամանակ տնտեսությունը ամենավատ վիճակում էր վերջին չորս տասնամյակի ընթացքում, Մեծ ճգնաժամից հետո, ինչը բերեց գնաճի և գործազրկության։ Նրա ամենահակասական գործողություններից մեկն այն էր, որ նա ներում շնորհեց Ռիչարդ Նիքսոնին Վոթերգեյթի սկանդալից հետո։ Ֆորդը նաև իր կառավարման տարիներին մեծացրեց կոնգրեսի դերը արտաքին քաղաքականության բնագավառում։ 1976 թվականի նախագահական ընտրություններից առաջ Ֆորդը Հանրապետական կուսակցությունից առաջադրվեց՝ հաղթելով Կալիֆոռնիայի նահանգապետ Ռոնալդ Ռեյգանին։ Սակայն նա պարտվեց նախագահական ընտրություններում դեմոկրատ, նախկին Ջեորջիայի նախկին նահանգապետ Ջիմի Կարտերին նոյեմբերի 2-ին։
Իր նախագահությունից հետո Ֆորդը ակտիվ մնաց Հանրապետական կուսակցությունում։ Շարունակական առողջական խնդիրներից հետո նա մահացավ իր տանը 2006 թվականի դեկտեմբերի 26-ին։ Ֆորդը դարձավ ամենաերկարակյաց ԱՄՆ նախագահը՝ ապրելով 93 տարի և 165 օր։ Ֆորդը նաև ամենակարճ պաշտոնավարած նախագահն է, ով չի մահացել իր պաշտոնավարման տարիներին։


== Ծանոթագրություններ ==
Եվ տխրություն, և ուրախություն

«Եվ տխրություն, և ուրախություն» (հինդի՝ कभी ख़ुशी कभी ग़म, Kabhi Khushi Kabhie Gham…), հնդկական ֆիլմ, որը վարձույթի է հանվել 2001 թվականի դեկտեմբերի 14-ին։


== Սյուժե ==
Յաշվարդխան Ռաիչանդը (Ամիթաբհ Բաչչան) և իր կինը Նանդինի Ռայչանդը (Ջայա Բհադուրի) չունեն երեխաներ։ Ուստի Յաշը բերում է տուն խոքրիկ Ռախուլին (Շահրուխ Խան), բայց 9 տարի անց, Նանդինին ծնում է որդի՝ Ռոհան (Հրիթիկ Ռոշան)։ Յաշը հարուստ և հայտնի գործարար է Հնդկաստանում։ Նա հավատում է ավանդույթների պահպանմանը և դեմ է սիրով ամուսնություններին։ Երբ Ռախուլը վերադառնում է տուն Լոնդոնում ուսում ստանալուց հետո, նա հանդիպում է Անջալիին (Կաջոլ) և սիրահարվում նրան։ Այդ ընթացքում Ռոհանը ծանոթանում է Պուջայի հետ (Կարինա Կապուր), ով հանդիսանում է Անջալիի փոքր քույրը։
Յաշը որոշում է  կազմակերպել հարսանիք Ռախուլի և դստերը իր ընկերոջ Նեյնայի (Ռանի Մուքհերջի)։ Բայց Ռախուլը պատմում է հորը, որ ինքը ցանկանում է ամուսնանալ Անջալիի հետ։ Դա զայրացնում է Յաշին, ով ասում է Ռախուլին, որ հասարակական կարգավիճակն Անջալիի չի համապատասխանում նման բարձրաստիճան 
ընտանիքի հետ ինչպիսին իրենցն է։ Ռախուլը ներողություն է խնդրում հորից և խոստանում է անել այնպես ինչպես ցանկանում է հայրը։ Նա գնում է ասելու Անջալիին, որ չի կարող ամուսնանալ իր հետ, բայց պարզում է, որ մահացել է նրա հայրը։ Տեսնելով, որ Անջալին և Պուջան չունեն ընտանիք և մեկը ում հետ կարող են ապրել, նա ամուսնանում է Անջալիի հետ հենց այնտեղ։ Երբ նա բերում է նրան իր տուն, հոր կատաղությունը սահմաններ չի ճանաչում, և նա ուրանում է Ռախուլին, ասելով, որ նա իր արյունը չէ։ Ռախուլը ցնցված է։ Նա որոշում է հեռանալ տանից։ Նանդինին խնդրում է Ռախուլի և Ռոհանի դայակին (Ֆարիդ Ջալալ), որպեսզի նա ուղեկցի որդուն, ուր էլ, որ նա գնա, որպեսզի նա միշտ ունենա մայրական սեր և հոգատարություն։ Մեկնելուց առաջ նա խնդրում է Ռոհանին երբեք ոչ ոքի չհարցնել թե ինչու է նա հեռացել։ Տարիներ անց Ռոհանը հանկարծ իմանում է ընտանեկան գաղտնիքը և մեկնում է եղբորը վերադարձնելու և վերականգնելու ընտանիքը...


== Դերերում ==
Ամիթաբհ Բաչչան - Յաշվարդխան Ռաիչանդ
Ջայա Բաչչան - Նանդինի Ռայչանդ
Շախրուխ Խան - Ռախուլ Ռայչանդ
Կաջոլ - Անջալի Շարմա Ռայչանդ
Հրիթիկ Ռոշան - Ռոշան Ռայչանդ
Կարինա Կապուր - Պուջա
Ռանի Մուքհերջի - Նեյնա


== Մրցանակներ ==
2002 — Zee Cine Awards
2002 — Valenciennes International Festival of Action and Adventure Films
2002 — Screen Weekly Awards
2002 — Filmfare Awards
2002 — Awards of the International Indian Film Ac


== Ժողովածու ==
«Եվ տխրություն, և ուրախություն» եղավ ամենադրամարկղային հնդկական ֆիլմը արտերկրում մինչև 2006 թվականը, երբ նրա ռեկորդը գերազանցեց «Երբեք մի ասա ՝ մնաս բարով», և ամենադրամարկղային ֆիլմը Հնդկաստանի մինչև 2002 թվականը «Դեևդաս»։
Երկու շաբաթ հետո թողարկումից հետո երրորդ տեղը բրիտանական հիթ-շքերթում, և պահպանել իր տեղը ավելի քան երեք շաբաթ։
Առաջին հնդկական ֆիլմը, որը ցուցադրվում էր Գերմանիայի կինոթատրոններում (գերմաներեն ենթագրերով)։
Երիտասարդ Ռախուլի դերը ֆիլմի սկզբում խաղում է Շախրուխ Խանի որդին
Նախապես էպիզեդիկ դերերում նկարահանվել է Աբհիշեկ Բաչչանը, սակայն, հետագայում կադրերը կտրել են։


== Արտաքին հղումներ ==
«И в печали, и в радости»(անգլ.) ֆիլմը Internet Movie Database կայքում
И в печали, и в радости on-line Archived 2010-02-02 at the Wayback Machine.
Песни из фильма